**Pripojenie novej vodovodnej prípojky na**

**verejný vodovod pre rodinné domy – postup.**

1. **Žiadateľ zabezpečí, vytýčenie sietí, rozkopové povolenie, zemné práce, odkopanie verejného vodovodu v bode budúceho napojenia po oboch stranách min. 500 mm (t.j. 1,0 meter) a vykope ryhu o rozmeroch šírka min. 500 mm a dĺžka od verejného vodovodu po vodomernú šachtu. Miesto, trasa a hĺbka je stanovená v projektovej dokumentácii. Rúru prípojky z HDPE, SDR 11 podľa projektu dodá SEVAK pokiaľ sa nedohodne inak.**
2. **SEVAK, v termíne vopred dohodnutom s odberateľom (t.j. deň a približná hodina) zriadi pripojenie na verejný vodovod spravidla navŕtavacím pásom s uzáverom. Pripojenie je súčasťou verejného vodovodu a je vo vlastníctve SEVAK-u. SEVAK vykoná montážne práce súvisiace s pripojením na verejný vodovod včítane dodávky materiálu. V prípade, že žiadateľovi nevyhovuje termín realizácie pripojenia na verejný vodovod dohodnutý so SEVAK-om, oznámi túto skutočnosť na SEVAK min. 7 pracovných dní vopred.**
3. **Žiadateľ akceptuje, fakturáciu zbytočného výjazdu a všetkých nákladov, ktoré SEVAK-u vzniknú podľa aktuálneho Cenníka výkonov a služieb, ak výkon vo vopred dohodnutom termíne nie je možné realizovať z dôvodu na strane žiadateľa pretože :**
4. **žiadateľ nedodržal projektovú dokumentáciu (PD) a vyjadrenie k PD poskytnuté SEVAK-om.**
5. **žiadateľ neoznámil SEVAK-u min. 7 pracovných dní vopred, že mu dohodnutý termín realizácie výkonu nevyhovuje.**

1. **Žiadateľ zabezpečí zasypanie (veľkosť zrna materiálu max. 8 mm) a zhutnenie ryhy, spätnú povrchovú úpravu terénu, komunikácie.**
2. **Žiadateľ zabezpečí osadenie vodomernej šachty v mieste a spôsobom podľa schválenej projektovej dokumentácie pred termínom realizácie vodovodnej prípojky. Parametre, druh vodomernej šachty určuje projektová dokumentácia.** Pri použití **betónovej vodomernej šachty** musí mať šachta minimálnu svetlú výšku pracovného priestoru 1300 mm, minimálne vnútorné pôdorysné rozmery 1200 (v smere potrubia) x 1000 mm (pri kruhovom tvare vnútorný priemer min. 1200 mm), vstup do šachty musí byť štvorcový komín 600 x 600 mm resp. kruhový 600 mm s minimálnou výškou zodpovedajúcou 400 mm zásypu stropu šachty zeminou. Komín musí byť vybavený poklopom o minimálnych rozmeroch 600 x 600 mm (celková výška šachty cca 1800 mm). Vo vnútri šachty musí byť osadený oceľový rebrík. Pri použití **plastovej vodomernej šachty** musí mať šachta vnútorný priemer min. 1100 mm, svetlú výšku pracovného priestoru min. 1300 mm a celkovú výšku min. 1500 mm. Pre zabezpečenie ochrany pred zamrznutím potrubia, uzáverov a vodomeru musí byť šachta v teréne osadená tak, že bude zasypaná až po hornú úroveň vstupného komína. Neprípustné je použitie akéhokoľvek typu stojanovej vodomernej šachty (t.j. šachty, ktorá je rozmerovo a konštrukčne určená na montáž vodomeru len z vonkajšieho priestoru). **Vodomerná šachta musí byť odvodnená, vetrateľná a bezpečne prístupná a musí spĺňať kritéria pre ochranu a bezpečnosť zdravia pri práci.** Vodomerná šachta je vo vlastníctve žiadateľa.
3. **SEVAK do vodomernej šachty, ktorá musí spĺňať podmienky stanovené v projektovej dokumentácii (parametre, oceľový rebrík a pod.) osadí vodomernú zostavu na vodovodnú prípojku. Vodomerná zostava bez závitového pripojenia je majetkom odberateľa. Závitové pripojenie je majetkom SEVAK-u.**
4. **SEVAK do vodomernej zostavy osadí vodomer, ktorý je príslušenstvom verejného vodovodu a je vo vlastníctve SEVAK-u.**
5. **SEVAK oboznámi žiadateľa s Cenníkom, vystaví Dohodu o vykonaní prác a služieb, výkaz prác a Montážny list na vodomer.**
6. **Žiadateľ svojim podpisom potvrdí Dohodu o vykonaní prác a služieb a výkaz prác, Montážny list na vodomer.**
7. **SEVAK za zriadenie pripojenia vystaví faktúru v súlade s aktuálnym Cenníkom výkonov a služieb, ktorú žiadateľ uhradí...**
8. **Vodovodná prípojka je od bodu napojenia na verejný vodovod vo vlastníctve žiadateľa/odberateľa..., ktorý zabezpečil jej zriadenie a vykonáva na vlastné náklady opravy, údržbu...**
9. **Ku dňu pripojenia na verejný vodovod SEVAK so žiadateľom - odberateľom uzatvorí zmluvu a bude fakturovať množstvo vody dodanej z verejného vodovodu.**
10. **SEVAK môže odmietnuť zriadenie pripojenia a požadovať úhradu nákladov, ak nie sú dodržané podmienky stanovené v projektovej dokumentácii a vyjadrení SEVAK-u k projektovej dokumentácii.**
11. **Vysporiadanie vlastníckych a spoluvlastníckych vzťahov k pozemkom, v ktorých je prípojka, vodomerná šachta uložená zabezpečuje výhradne žiadateľ...**

**V Žiline, júl 2019**